Anne Lister

Anne Lister (3. huhtikuuta 1791 Halifax, Yhdistynyt kuningaskunta – 22. syyskuuta 1840 Kutaisi, Imeretin kuvernementti, Venäjän imperiumi, nykyisen Georgian alueella) oli englantilainen liikenainen ja maanomistaja Englannissa West Yorkshiressä. Lister tunnetaan myös osin salakielisistä päiväkirjoistaan. Häntä on sanottu ensimmäiseksi moderniksi lesboksi.

Listerin isä Jeremy Lister oli upseeri, joka osallistui Yhdysvaltain itsenäisyyssotaan. Hänen äitinsä oli Rebecca Battle. Perheeseen syntyi neljä poikaa ja kaksi tytärtä, mutta pojat eivät eläneet yli 20-vuotiaiksi.Anne Lister (1791–1840) York Civic Trust. Viitattu 24.4.2019 

Lister kirjoitti päiväkirjoja, joiden salakirjoitus ratkaistiin 1930-luvulla. Hän esiintyi miehisesti, ja hänestä käytettiin nimeä Gentleman Jack. Hänen rakastettunsa oli Ann Walker, jonka kanssa hän järjesti avioliittoseremonian.

Lister peri enoltaan Shibden Hall -maatilan, jossa hän oli asunut vuodesta 1815 enonsa ja tätinsä luona, koska ei viihtynyt kotonaan. Hän pukeutui mustiin vaatteisiin, opiskeli, hoiti maatilaa ja liiketoimia. Hän matkusti paljon ja harrasti vuorikiipeilyä. Matkoillaan hän piti huolellista matkapäiväkirjaa. Viimeiselle matkalleen, jolla hän poikkesi myös Suomessa, hän lähti kumppaninsa Ann Walkerin kanssa kesäkuussa 1839. Hän kuoli yllättäen mahdollisesti hyönteisen levittämään kuumetautiin Kutaisissa. Ann Walker sai Shibden Halliin elinikäisen asumisoikeuden, mutta hänen lankonsa otti sen haltuunsa, ja Walker päätyi Yorkiin hoitolaan mieleltään järkkyneenä. Walker kuoli lapsuudenkodissaan Cliffe Hillissä 1854.Anne Lister of Shibden Hall,  Calderdale Museums. Viitattu 24.4.2019 

 Päiväkirjat 
Lister kirjoitti elämänsä aikana päiväkirjoja, joissa on laskettu olevan yli viisi miljoonaa sanaa ja yhteensä 6 600 sivua .Lister kirjoitti ensin irtolehdille, mutta myöhemmin sinikantisiin vihkoihin. Lopulta päiväkirjat olivat paksuja sidottuja kirjoja, joita syntyi yhteensä 24. Päiväkirjat alkavat vuodelta 1806 pienistä paperinpaloista ja päättyvät vuoteen 1840. Kuudesosa päiväkirjoista on kirjoitettu salaisella, mutta yksinkertaisella koodilla. Salaisen koodin kehitteli Eliza Raine, joka on yhdistelmä kreikkalaisia aakkosia, horoskooppimerkkejä, välimerkkejä ja matemaattisia symboleja . Salakirjoituksissa hän käsitteli useimmiten asioita, jotka olisivat herättäneet järkytystä sen ajan yhteiskunnassa. Hän käsitteli muun muassa varsin yksityiskohtaisesti hänen omaa identiteettiään naisena, joka on kiinnostunut naisista. Lisäksi hän kirjoitti hänen rakkaussuhteitaan ja keinoistaan, joilla hän viettelisi heitä. Suurin osa päiväkirjoista käsittelee kuitenkin Listerin jokapäiväistä elämää. Päiväkirjat sisältävät ajatuksia säästä, hänen sosiaalisesta elämästään, kansallisista tapahtumista sekä hänen liiketoiminnallisista ideoistaan . Päiväkirjat tarjoavat tarkan kuvan aikansa sosiaalisista, poliittisista ja taloudellisista tapahtumista. Päiväkirjoista julkaistiin vuonna 1988 toimitettu valikoima, joka on saanut mainetta akateemisessa maailmassa. Niiden asema virallistettiin 2011 englantilaisena kulttuuriperintönä. 

Salakirjoituksen saivat selville Shibden Hallin viimeinen asukas John Lister (1847–1933) ja hänen ystävän Arthur Burrell. Salaisten koodien ratkettua Burrell käski John Listeriä polttamaan kaikki päiväkirjat. John Lister kuitenkin päätti toisin ja piilotti Anne Listerin päiväkirjat seinäpaneelien taakse.

 Populaarikulttuuri 
Vuonna 2010 on julkaistiin elokuva The Secret Diaries of Miss Anne Lister, joka perustuu Listerin elämään. Anne Listerin roolissa esiintyy Maxine Peake. Elokuvan on ohjannut James Kent. Elokuvassa seurataan Listerin elämää, hänen ihmissuhteitaan sekä hänen itsenäistä elämäänsä maanomistajana 1800-luvun alun Englannissa.

HBO julkaisi vuonna 2019 televisiosarjan Gentleman Jack, joka käsittelee Anne Listerin elämää aikana, jolloin hän tapasi Ann Walkerin. Sarjan on käsikirjoittanut ja ohjannut Sally Wainwright. Pääosissa ovat Suranne Jones Listerin roolissa sekä Sophie Rundle Ann Walkerin roolissa. Vuonna 2022 Gentleman Jackin toinen kausi esitettiin HBO:lla. Toisen kauden loputtua pyrittiin kampanjoimaan uuden kauden saamiseksi, mutta mahdollisuudet uuden kauden saamiseksi lopahtivat, koska HBO oli päättänyt lopettaa sarjan.

Ensimmäisen Gentleman Jack kauden aikana julkaistiin televisiosarjan kanssa Anne Choman kirjoittama englanninkielinen oheisteoskirja. Kirja sisältää otteita Listerin päiväkirjoista, siinä sisältävistä salakirjoituksista sekä pureutuu syvemmin sarjassa esitetty ajanjaksoon Anne Listerin elämästä.

O’Hooley & Tidow’n muusiikki duon vuonna 2012 tekemä kappale “Gentleman Jack” on toiminut Gentleman Jack tv sarjan pääteemamusiikkina. 

 Lähteet 

 Aiheesta muualla 
  Anne Lister -sivusto 

Luokka:Englantilaiset kirjailijat
Luokka:Vuonna 1791 syntyneet
Luokka:Vuonna 1840 kuolleet